ສານອຸທອນ ສະຫະລັດ ຕັດສິນວ່າ ອົງການ ຄວາມໝັ້ນຄົງແຫ່ງຊາດ ມີຄວາມຜິດ
ໃນວັນພະຫັດວານນີ້ ສານອຸທອນແຫ່ງນຶ່ງ ໃນນະຄອນນິວຢອກ ໄດ້ຕັດສິນວ່າ ອົງການ NSA ມີຄວາມຜິດ ໃນຖານເກັບກຳເອົາບັນທຶກ ໂທລະສັບປະຊາຊົນ ອາເມຣິກັນ.
ສານອຸທອນ ສະຫະລັດ ທີ່ນະຄອນນິວຢອກ ໄດ້ຕັດສິນໃນວັນ ພະຫັດວານນີ້ວ່າ ຄວາມລີ້ລັບຂອງ ອົງການຄວາມໝັ້ນຄົງແຫ່ງ ຊາດ ທີ່ເກັບກຳເອົາບັນທຶກ ໂທລະສັບຢ່າງຫລວງຫລາຍ ຂອງ ຊາວອາເມຣິກັນນັ້ນ ຜິດກົດໝາຍ ເກີນຂອບເຂດຈຳນວນທີ່ ສະພາ ໄດ້ອະນຸຍາດໃຫ້ “ບໍ່ສາມາດທີ່ຈະເວົ້າໄດ້ວ່າ ສະພາໄດ້ໃຫ້ສັດຕະຍາບັນໂຄງ ການດັ່ງກ່າວ ອັນທີ່ບັນດາສະມາຊິກສະພາຫລາຍຄົນ ແລະ ສາທາລະນະທັງໝົດ ບໍ່ຮູ້ນຳ” ຄະນະຜູ້ພິພາກສາ ສາມທ່ານ ຂອງ ສານອຸທອນ ກ່າວຢູ່ໃນ ບົດຄວາມຄິດເຫັນ 97 ໜ້າ ການຕັດສິນໃຈໄດ້ມີຂຶ້ນ ກັບການຟ້ອງຮ້ອງຂອງ ສະຫະພາບ ອິດສະລະພາບ ພົນລະ ເຮືອນ ອາເມຣິກັນ ທ້າທາຍຕໍ່ການເກັບກຳຂອງ ອົງການຮັກສາຄວາມໝັ້ນຄົງແຫ່ງຊາດ (NSA) ອັນທີ່ອົງການສືບລັບຮ້ອງວ່າ “ຂໍ້ມູນໃຫຍ່” ບັນທຶກໂທລະສັບຫລາຍໆລ້ານ ຮວມທັງນຳເບີໂທລະສັບທີ່ໂທ ແລະເວລາທີ່ໄດ້ໂທ ເຖິງແມ່ນວ່າບໍ່ມີເນື້ອເລື້ອງຂອງການ ໂທກໍຕາມ ການສິ້ງຊອມເບິ່ງ ບໍ່ໄດ້ເປັນທີ່ຊາບແກ່ ຊາວອາເມຣິກັນທັງໝົດ ຈົນມາຮອດ ເມື່ອສອງປີກ່ອນນີ້ ເວລາອະດີດພະນັກງານສັນຍາຈ້າງ NSA ທ້າວ Edward Snowden ໄດ້ເຮັດເອກກະສານຮົ່ວໄຫລຢ່າງຫລວງຫລາຍ ກ່ຽວກັບການສືບລັບຂອງ NSA ກ່ອນທີ່ ລາວໂຕນໜີໄປຢູ່ນອກປະເທດ ໃນທີ່ສຸດ ໄປຂໍລີ້ໄພຢູ່ ປະເທດຣັດເຊຍນັ້ນ ສານບໍ່ໄດ້ກ່າວເຖິງການຕັດສິນ ກ່ຽວກັບລັດຖະທຳມະນູນ ທີ່ NSA ໄດ້ເກັບກຳເອົາຂໍ້ມູນ ໂທລະສັບ ແຕ່ໄດ້ກ່າວວ່າ ການສືບລັບໄດ້ເປັນໄປເກີນຂອບເຂດ ທີ່ ສະພາໄດ້ອະນຸຍາດ ໃຫ້ ລາຍງານກ່າວວ່າ ກົດໝາຍທີ່ໃຊ້ໂດຍລັດຖະບານ ເພື່ອຢັ້ງຢືນການສືບລັບ “ບໍ່ໄດ້ຖືກ ຕີຄວາມໝາຍເຖິງການ ອະນຸຍາດໃດໆຕໍ່ການກວດລ້າງທັງໝົດຂອງການສິ້ງຊອມ” ທີ່ NSA ໄດ້ປະຕິບັດ ການຕັດສິນນີ້ກ່າວວ່າ ລັດຖະບານ  ບໍ່ໄດ້ອ້າງແມ່ນເເຕ່ວ່າ ບັນທຶກທີ່ຕົນເກັບກຳເອົາມາ ນັ້ນພົວພັນກັບ ການດຳເນີນສືບສວນການກໍ່ການຮ້າຍ ທີ່ສະເພາະເຈາະຈົງໃດໆ ພຽງແຕ່ ວ່າ “ອາດຈະມີຈຸດໃດຈຸດນຶ່ງ ໃນອະນາຄົດທີ່ຈະຕ້ອງການ ຄົ້ນຄວ້າສອບສວນເບິ່ງ ການ ຕັດສິນ ໄດ້ຂ້ວມບາດ ສານຊັ້ນຕົ້ນ ທີ່ຕັດສິນວ່າ ການສິ້ງຊອມຖືກກົດໝາຍ ແຕ່ວ່າ ສານ ອຸທອນ ໄດ້ປະຕິເສດທີ່ຈະອອກຖະແຫລງຮ່ວມກັບ ການຢຸດສິ້ງຊອມຂອງ NSA ໂດຍ ກ່າວວ່າ ມັນຈະມີຜົນສະທ້ອນແຕ່ພຽງໜ້ອຍດຽວ ເພາະວ່າກົດໝາຍປັດຈຸບັນຈະໝົດກຳ ນົດລົງໃນວັນທີ່ 1 ເດືອນມິຖຸນາ ແລະສະພາ ກຳລັງຕໍ່ລອງກັນຢູ່່ວ່າຈະຕໍ່ອາຍຸອອກໄປອີກ ຕື່ມ ຫລືຈະທຳການດັດແປງ